Die visuele kunstenaar Diek Grobler het ’n spesiale prys vir sy animasiekortfliek Please Frog, Just One Sip! op die Hirosjima-animasiefees gewen.
Grobler het die fliek gegrond op die illustrasies van sy broer, Piet Grobler, wat 'n gelyknamige boek voorheen uitgereik het.
Grobler is ook vroeër vanjaar vir die Weimar-poësierolprentfeesprys in Duitsland benoem. Sy animasie-kortfliek van die gedig “Mon Pays” (My Land) deur die digter Ousmane Moussa Diagana van Mauritanië, wat in Januarie dood is, is vir dié prys ingeskryf.